title: Решение 2007/91/ОВППС на Съвета от 12 февруари 2007 година за изменение на Решение 2004/197/ОВППС за създаване на механизъм за администриране финансирането на общите разходи за операциите на Европейския съюз с военни или отбранителни последици (ATHENA)

text:
               13.2.2007

               BG

               Официален вестник на Европейския съюз

               L 41/11

      РЕШЕНИЕ 2007/91/ОВППС НА СЪВЕТА

   от 12 февруари 2007 година
   за изменение на Решение 2004/197/ОВППС за създаване на механизъм за администриране финансирането на общите разходи за операциите на Европейския съюз с военни или отбранителни последици (ATHENA)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 13, параграф 3 и член 28, параграф 3 от него,
   като има предвид, че:

               (1)

               На 23 февруари 2004 г. Съветът прие Решение 2004/197/ОВППС (1).

               (2)

               Член 42 от Решение 2004/197/ОВППС предвижда, че решението, включително неговите приложения, се преразглежда след всяка операция, но не по-малко от веднъж на 18 месеца.

               (3)

               Съветът решава за всеки отделен случай дали дадена операция има военни или отбранителни последици по смисъла на член 28, параграф 3 от Договора,

         РЕШИ:
   Член 1
   С настоящото се изменя Решение 2004/197/ОВППС, както следва:

               1.

               В член 1 се добавя следното:

                           „в)

                           „операции“ означава операции на ЕС с военни или отбранителни последици;

                           г)

                           „военни поддържащи операции“ означава операции на ЕС или части от тях, решението за които е взето от Съвета в подкрепа на трета страна или трета организация, които имат военни или отбранителни последици, но не са под командването на Генералния щаб на ЕС.“;

               2.

               Член 2, параграф 1 се заменя със следното:
               „1.   С настоящото се установява механизъм за администриране финансирането на общите разходи за операциите.“;

               3.

               Член 7, параграф 1 се заменя със следното:
               „1.   Генералният секретар на Съвета, след като уведоми специалния комитет, назначава администратор и поне един заместник-администратор за срок от три години.“;

               4.

               В член 10, параграф 5 второто изречение се заличава;

               5.

               Заглавието на глава 3 се заменя със следното:
               „ГЛАВА 3
               АДМИНИСТРАТИВНИ СПОРАЗУМЕНИЯ С ДЪРЖАВИ-ЧЛЕНКИ, ИНСТИТУЦИИ НА ЕС, ТРЕТИ ДЪРЖАВИ И МЕЖДУНАРОДНИ ОРГАНИЗАЦИИ“;

               6.

               Глава 3 се допълва със следните членове:
               „Член 10 а
               Административни споразумения с държави-членки или институции на ЕС
               1.   Могат да се сключват административни споразумения с държави-членки или институции на ЕС с цел улесняване възлагането на поръчки за операциите при най-икономични условия. Тези споразумения приемат формата на размяна на писма между ATHENA, представляван от командира на операцията, или, когато няма командир на операцията, администратора и компетентните административни власти на съответните държави-членки или институции на ЕС.
               2.   Преди подписването на подобно споразумение то следва да се съгласува със специалния комитет.
               Член 10 б
               Административни споразумения с трета държава или международна организация
               1.   Може да се сключи административно споразумение с трета държава или международна организация с цел, по-специално, да се улесни възлагането на поръчки на мястото на операцията при най-икономични условия, съобразени с оперативните ограничения. Тези споразумения приемат формата на размяна на писма между ATHENA, представляван от командира на операцията или, когато няма командир на операцията, администратора и компетентните административни власти на съответната трета държава или международна организация.
               2.   Преди подписването на подобно споразумение то следва да се одобри от специалния комитет.“;

               7.

               В член 14 се добавя следният параграф:
               „3a.   По време на активната фаза на военна поддържаща акция, съгласно определението на Съвета, ATHENA поема като оперативни общи разходи общите разходи, определени от Съвета за всеки отделен случай съгласно приложение ІІІ.“;

               8.

               В член 18, параграф 3 първото изречение се заменя със следното:
               „3.   Средствата за поетите финансови задължения и плащания се класифицират в дялове и глави, като разходите се обединяват по вид или цел и според необходимостта се подразделят в членове.“;

               9.

               В член 20, параграф 1 второто изречение се заменя със следното:
               „Администраторът уведомява специалния комитет за своето намерение най-малко една седмица предварително, доколкото неотложността на ситуацията позволява това.“;

               10.

               Член 22 се заменя със следното:
               „Член 22
               Предсрочно изпълнение
               След приемане на годишния бюджет отпуснатите средства могат да се използват за покриване на задълженията и плащанията, доколкото това е оперативно необходимо.“;

               11.

               В член 23 параграфи 1, 2, и 3 се заменят със следното:
               „1.   Средствата, предоставени за покриване на общите разходи, направени за подготовката или вследствие операции, които не се покриват от други приходи, се финансират от вноски на участващите държави-членки.
               2.   Средствата, предоставени за покриване на оперативните общи разходи на дадена операция, се покриват от вноски на държавите-членки и на трети държави, допринасящи за операцията.
               3.   Вноските, платими от допринасящите държави-членки за дадена операция, са равни на сбора на предоставените средства, вписани в бюджета и предназначени за покриване на оперативните общи разходи за тази операция, минус сбора на вноските, платими за същата операция от допринасящите трети държави съгласно член 11.“;

               12.

               Член 24, параграф 1 се заличава;

               13.

               В член 24 се добавя следният параграф:
               „8.   Администраторът потвърждава получаването на вноските.“;

               14.

               Член 25 се изменя, както следва:

                           a)

                           третото изречение от параграф 3 се заличава;

                           б)

                           добавя се следният параграф:
                           „9.   Когато за дадена операция са необходими средства преди да бъдат получени достатъчни вноски за тази операция, предплатените вноски на държавите-членки, които допринасят за финансирането на тази операция, след одобрение от предплатилите държави-членки, могат да се използват в размер до 50 % за покриване на вноските, дължими за тази операция. Предварително платената вноска се попълва от предплащащата държава-членка в 90-дневен срок от изпращането на искането.“;

               15.

               В член 31, параграф 4 първото изречение се заменя със следното:
               „4.   За периода до приемането на бюджет за дадена операция администраторът и командирът на операцията или негов/неин представител докладват на специалния комитет всеки месец, като всеки докладва по засягащите го въпроси във връзка с разходите, признати за общи разходи по тази операция.“;

               16.

               Член 37 се изменя, както следва:

                           a)

                           параграф 3 се заличава;

                           б)

                           второто изречение от първа алинея от параграф 4 се заменя със следното:
                           „Всяка година специалният комитет назначава, считано от 1 януари на следващата година, двама членове за срок от три години, който може да се поднови веднъж, сред кандидатите, предложени от държавите-членки. Специалният комитет може да удължи мандата на даден член с не повече от 6 месеца.“;

                           в)

                           буква г) от параграф 4 се заменя със следното:

                                       „г)

                                       те проверяват по време на финансовата година, както и след това, чрез проверки на място и проверки на документацията, дали разходите, финансирани или авансово финансирани чрез ATHENA, се извършват в съответствие с приложимото законодателство и с принципите на доброто финансово управление, т.е. в съответствие с принципите за икономичност, ефективност и ефикасност, както и дали вътрешният контрол е задоволителен.“;

                           г)

                           първото изречение от втора алинея от параграф 4 се заменя със следното:
                           „Всяка година колегията от одитори решава да смени своя председател, като избере един от своите членове, или да продължи мандата му.“;

               17.

               Член 38, параграфи 1 и 2 се заменят със следното:
               „1.   Всеки командир на операция предоставя на счетоводителя на ATHENA, не по-късно от 31 март след приключване на финансовата година или до четири месеца след приключване на операцията, която ръководи, в зависимост от това коя от двете дати е по-ранна, необходимата информация за съставяне на годишните счетоводни отчети за общи разходи, годишните счетоводни отчети за разходи, авансово платени и възстановени по член 27 и годишния отчет за дейността.
               2.   Със съдействието на счетоводителя и всеки командир на операция администраторът съставя и представя на специалния комитет и колегията от одитори, не по-късно от 30 април след приключване на финансовата година, предварителния годишен счетоводен отчет и годишния отчет за дейността.
               2a   Специалният комитет следва да получи от колегията от одитори, не по-късно от 31 юли след приключване на финансовата година, годишен одитен доклад, а от администратора, със съдействието на счетоводителя и всеки командир на операция, окончателния годишен счетоводен отчет на ATHENA. Специалният комитет разглежда, не по-късно от 30 септември след приключване на финансовата година, годишния счетоводен отчет предвид одитния доклад на колегията, за да освободи от финансова отговорност администратора, счетоводителя и всеки командир на операция.“;

               18.

               В член 38, параграф 8 първото изречение се заменя със следното:
               „8.   Всяка държава-членка, която участва в операция, доброволно предоставя информация на администратора до 31 март всяка година при необходимост чрез командира на операцията относно допълнителните разходи, които е направила по операцията през предходната финансова година.“;

               19.

               Член 41 се заличава;

               20.

               Приложение I се изменя, както следва:

                           a)

                           точките „1. Разходи за одитиране“ и „4. Банкови разходи“ се заличават;

                           б)

                           добавя се следната алинея:
                           „Общата част от годишния бюджет съдържа освен това средства, където е необходимо, за покриване на следните общи разходи по операции, за чието финансиране участващите държави-членки допринасят:

                                       1.

                                       Банкови разходи

                                       2.

                                       Разходи за одитиране

                                       3.

                                       Общи разходи, свързани с подготвителната фаза на операцията, определена в приложение ІІ.“;

               21.

               В приложение ІІІ, част ІІІ-А се изменя, както следва:

                           a)

                           точки 2 и 3 се заменят със следното:

                                       „2.

                                       Допълнителни разходи за осигуряване издръжката на въоръжените сили като цяло:
                                       Разходите, посочени по-долу, са следствие от разгръщането на въоръжените сили на тяхното местоназначение:

                                                   а)

                                                   :

                                                   строителни работи, свързани с разгръщането/инфраструктурата

                                                   :

                                                   разходи, абсолютно необходими за въоръжените сили като цяло за изпълнение на тяхната мисия (общо ползвани летища, железници, пристанища, пътища, включително пунктове за дебаркиране и предни зони за съсредоточаване; енергийно и водно снабдяване, защита от статични сили, складови съоръжения, паркинги; инженерна поддръжка);

                                                   б)

                                                   :

                                                   идентификационни обозначения

                                                   :

                                                   специфични идентификационни знаци, лични карти „Европейски съюз“, баджове, медали, знамена в цветовете на Европейския съюз или други идентификационни знаци на въоръжените сили или щабовете (с изключение на облеклото, шапките или униформите);

                                                   в)

                                                   :

                                                   медицински услуги

                                                   :

                                                   спешни медицински евакуации (Medevac).

                                       3.

                                       Допълнителните разходи във връзка с ползването от страна на ЕС на общите активи и ресурси на НАТО, предоставени за водените от ЕС операции.
                                       Разноските за Европейския съюз на прилагането за една от неговите военни операции на договореностите между ЕС и НАТО, свързани с освобождаването, мониторинга и връщането или отзоваването на общите активи и ресурси на НАТО, предоставени за водените от ЕС операции.“;

                           б)

                           добавя се следната точка:

                                       „4.

                                       Допълнителни разходи, направени от ЕС за стоки, услуги или строителни работи, включени в списъка на общите разходи и предоставени по време на водена от ЕС операция от държава-членка, институция на ЕС, трета държава или международна организация съгласно споразумение по член 10-а и член 10-б. Възстановяване на суми от държава, институция на ЕС или международна организация на основата на това споразумение.“;

               22.

               В приложение ІІІ, част ІІІ-Б се добавят следните точки:

                           „Многонационален щаб на въоръжените сили

                           :

                           многонационален щаб на въоръжените сили на ЕС, разгърнати в оперативната зона

                           Събиране на информация

                           :

                           събиране на информация (спътникови снимки; разузнаване, рекогнисцировка и наблюдение (ISR) на мястото на операцията, включително наблюдение въздух-земя (AGSR); агентурно разузнаване)“;

               23.

               Следната част се добавя в приложение ІІІ:
               „ІІІ-В
               Оперативни общи разходи, които се поемат от ATHENA при поискване от командира на операцията и след одобряване от специалния комитет

                           a)

                           необходимо допълнително оборудване: наемане или закупуване в хода на операцията на непредвидено специално оборудване, крайно необходимо за изпълнението на операцията, доколкото закупеното оборудване не се репатрира в края на мисията;

                           б)

                           медицински услуги: разгръщане на единици 1, 2 и 3 на мястото на операцията;

                           в)

                           събиране на информация: събиране на информация (спътникови снимки; разузнаване, рекогнисцировка и наблюдение (ISR) на мястото на операцията, включително наблюдение въздух-земя (AGSR); агентурно разузнаване);

                           г)

                           други съществени за мястото на операцията ресурси: ресурси на мястото на операцията (разминиране на мястото на операцията, доколкото това е необходимо за операцията; химична, биологична, радиологична и ядрена защита (CBRN); съоръжения за съхранение и доставка на гориво; съхранение и унищожение на оръжия и боеприпаси, събрани в оперативната зона), съгласно съвместното действие.“

         Член 2
   Настоящото решение влиза в сила в деня на неговото приемане.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 12 февруари 2007 година

            За Съвета

            Председател

         F.-W. STEINMEIER

      (1)  ОВ L 63, 28.2.2004 г., стр. 68. Решение, последно изменено с Решение 2005/68/ОВППС (ОВ L 27, 29.1.2005 г., стр. 59).


title: 2008/508/ЕО: Решение на Европейския парламент от 24 април 2007 година относно приключването на сметките на Европейския център за развитие на професионалното обучение за 2005 финансова година

text:
               15.7.2008

               BG

               Официален вестник на Европейския съюз

               L 187/83

      РЕШЕНИЕ НА ЕВРОПЕЙСКИЯ ПАРЛАМЕНТ

   от 24 април 2007 година
   относно приключването на сметките на Европейския център за развитие на професионалното обучение за 2005 финансова година
   (2008/508/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Европейския център за развитие на професионалното обучение за 2005 финансова година (1),
   като взе предвид доклада на Сметната палата за окончателния годишен отчет на Европейския център за развитие на професионалното обучение за 2005 финансова година (2), заедно с отговорите на Центъра,
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение (4), и по-специално член 12a от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A6-0097/2007),

               1.

               Отбелязва, че окончателният годишен отчет на Европейския център за развитие на професионалното обучение за финансовите 2004 и 2005 година е, както следва:
               Отчет за приходите и разходите за финансовите 2004 и 2005 година

                           (в хиляди евро)

                           2005 г.

                           2004 г.

                              Приходи

                           Субсидии от Комисията

                           16 418

                           13 700

                           Целеви приходи

                           573

                           724

                           Други приходи

                           36

                           42

                              Приходи общо a)

                              17 027

                              14 466

                              Бюджетни разходи за финансовата година

                              Персонал — дял I от бюджета

                           Плащания

                           8 862

                           8 579

                           Пренесени бюджетни кредити

                           213

                           466

                              Администрация — дял II от бюджета

                              Плащания

                           865

                           768

                           Пренесени бюджетни кредити

                           334

                           542

                              Оперативни дейности — дял III от бюджета (с изключение на целевите приходи)

                           Плащания срещу бюджетни кредити за плащане за финансовата година

                           2 466

                           2 508

                           Плащания за неизпълнени задължения към 31.12.2003 г.

                           2 119

                           2 702

                           Пренесени бюджетни кредити

                              Целеви приходи (PHARE и трети страни)

                           Плащания

                           68

                           415

                           Пренесени бюджетни кредити

                           505

                           309

                              Разходи общо б)

                              15 433

                              16 289

                              Резултати за финансовата година (a–б)

                              1 594

                              -1 823

                           Пренесен баланс от предходната финансова година

                           375

                           - 993

                           Пренесени и анулирани бюджетни кредити от година N-1 (недиференцирани по дялове I и II)

                           111

                           56

                           Анулирани бюджетни кредити, пренесени от целевите приходи (недиференцирани кредити по дял III)
                           Неутрализация на преноса от година N-1 за дял III, свързани с преминаването към диференцирани кредити

                           93

                           3 138

                           Суми за повторно използване от предходната финансова година, неползвани

                           1

                           Възстановяване към Комисията

                           0

                           Разлики в обменен курс

                           1

                           – 4

                              Баланс за финансовата година

                              2 173

                              375

                              Източник: информация, подадена от Центъра — тази таблица обобщава данните, представени от Центъра.

               2.

               Одобрява приключването на сметките на Европейския център за развитие на професионалното обучение за финансовата 2005 година;

               3.

               Възлага на своя председател да предаде настоящото решение на директора на Европейския център за развитие на професионалното обучение, на Съвета, Комисията и Сметната палата, и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 28.

      (2)  ОВ C 312, 19.12.2006 г., стр. 60.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 39, 13.2.1975 г., стр. 1. Регламент, последно изменен с Регламент (ЕО) № 2051/2004 (ОВ L 355, 1.12.2004 г., стр. 1).

      (5)  ОВ L 357, 31.12.2002 г., стр. 72.


title: Решение на Съвета от 9 юли 2013 година за приемане на позицията на Съвета по проекта за коригиращ бюджет № 2 на Европейския съюз за финансовата 2013 година

text:
               13.7.2013

               BG

               Официален вестник на Европейския съюз

               C 201/3

         РЕШЕНИЕ НА СЪВЕТА
   от 9 юли 2013 година
   за приемане на позицията на Съвета по проекта за коригиращ бюджет № 2 на Европейския съюз за финансовата 2013 година
   2013/C 201/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като имат предвид, че:

               —

               бюджетът на Съюза за финансовата 2013 година беше окончателно приет на 12 декември 2012 г. (2),

               —

               на 2 април 2013 г. Комисията представи предложение, съдържащо проект за коригиращ бюджет № 2 на общия бюджет за финансовата 2013 г.,

         ПРИЕ НАСТОЯЩОТО РЕШЕНИЕ:
   Член единствен
   Позицията на Съвета по проекта за коригиращ бюджет № 2 на Европейския съюз за финансовата 2013 г. беше приета на 9 юли 2013 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 9 юли 2013 година.

            За Съвета

            Председател

         R. ŠADŽIUS

      (1)  ОВ L 298, 26.10.2012 г., стр. 1.

      (2)  ОВ L 66, 8.3.2013 г., стр. 1, с поправка в ОВ L 134, 18.5.2013 г., стр. 21.


title: Решение на Съвета от 5 декември 2000 година относно одобряването на Споразумение под формата на размяна на писма между Общността и всяка от страните от Европейската асоциация за свободна търговия, която предоставя тарифни преференции в съответствие с Общата система за преференции (Норвегия и Швейцария), като предвижда стоки с норвежки или швейцарски произход да се разглеждат при тяхното пристигане на митническата територия на Общността като стоки с произход от Общността (реципрочно споразумение)

text:
Важна правна забележка

|

32001D0101

Официален вестник n° L 038 , 08/02/2001 стр. 0024 - 0024 специално чешко издание глава 11 том 36 стр. 185  - 185 специално испанско издание глава 11 том 36 стр. 185  - 185 специално унгарско издание глава 11 том 36 стр. 185  - 185 специално литвийско издание глава 11 том 36 стр. 185  - 185 LV.ES глава 11 том 36 стр. 185  - 185 MT.ES глава 11 том 36 стр. 185  - 185 PL.ES глава 11 том 36 стр. 185  - 185 SK.ES глава 11 том 36 стр. 185  - 185 специално словенско издание глава 11 том 36 стр. 185  - 185

		20001205Решение на Съветаот 5 декември 2000 годинаотносно одобряването на Споразумение под формата на размяна на писма между Общността и всяка от страните от Европейската асоциация за свободна търговия, която предоставя тарифни преференции в съответствие с Общата система за преференции (Норвегия и Швейцария), като предвижда стоки с норвежки или швейцарски произход да се разглеждат при тяхното пристигане на митническата територия на Общността като стоки с произход от Общността (реципрочно споразумение)(2001/101/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него,като взе предвид член 66, параграфи 4 и 5 от Регламент (ЕИО) № 2454/93 на Комисията от 2 юли 1993 г. за определяне на разпоредбите за прилагане на Регламент (ЕИО) № 2913/92 на Съвета относно създаване на Митнически кодекс на Общността [1],като има предвид, че:(1) За да се упълномощят общностните, швейцарските и норвежките митнически власти да издават заместващи формуляр А сертификати за произход, които да улеснят по-специално движението на стоки с произход от развиващи се страни, които се ползват от общите преференции, дадени от Европейската общност, Швейцария и Норвегия, следва да се сключи споразумение между Общността, Швейцария и Норвегия, според което те взаимно признават техните компоненти като проихождащи от въпросните развиващи се страни по силата на двустранна кумулация на произхода.(2) Според мандата, предоставен на Комисията от Съвета на 29 март 1996 г., преговори с такава сила се водят между Европейската общност, Швейцария и Норвегия и са довели до споразумение под формата на размяна на писма, което е в интерес на Общността да одобри,РЕШИ:Член 1Одобрява от името на Общността споразумението под формата на размяна на писма между Общността и всяка от страните от Европейската асоциация за свободна търговия, която предоставя тарифни преференции в съответствие с Общата система за преференции (Норвегия и Швейцария), като предвижда стоки с норвежки или швейцарски произход да се разглеждат при тяхното пристигане на митническата територия на Общността като стоки с произход от Общността (реципрочно споразумение).Текстът на споразумението под формата на размяна на писма е приложен към настоящото решение.Член 2Председателят на Съвета е оправомощен да посочи лицето/лицата, упълномощеноо/и право да подпише/ат споразумението под формата на размяна на писма, от името на Общността.Член 3Председателят на Съвета, от името на Общността, пристъпва към нотификацията, предвидена в споразумението под формата на размяна на писма.Съставено в Брюксел на 5 декември 2000 година.За СъветаПредседателC. Pierret[1] ОВ L 253, 11.10.1993 г., стр. 1. Регламент, последно изменен с Регламент (ЕО) № 1602/2000 (ОВ L 188, 26.7.2000 г., стр. 1).--------------------------------------------------


title: Одобряване на назначаването на г-н Algirdas Šemeta за член на Комисията Решение на Европейския парламент от 14 септември 2009 г. за одобряване на назначаването на г-н Algirdas Šemeta за член на Комисията

text:
               19.8.2010

               BG

               Официален вестник на Европейския съюз

               CE 224/39

         Понеделник, 14 септември 2009 г.Одобряване на назначаването на г-н Algirdas Šemeta за член на Комисията
   P7_TA(2009)0003
   Решение на Европейския парламент от 14 септември 2009 г. за одобряване на назначаването на г-н Algirdas Šemeta за член на Комисията
   2010/C 224 E/12

      Европейският парламент,
   като взе предвид член 214, параграф 2, алинея трета и член 215 от Договора за ЕО,
   като взе предвид точка 4 от Рамковото споразумение за отношенията между Европейския парламент и Комисията (1),
   като взе предвид оставката на г-жа Dalia Grybauskaitė като член на Комисията, подадена на 25 юни 2009 г.,
   като взе предвид номинирането от правителството на Литва на г-н Algirdas Šemeta за член на Комисията,
   като взе предвид Решение 2009/507/ЕО, Евратом на Съвета от 30 юни 2009 г. за назначаване на нов член на Комисията на Европейските общности (2),
   като взе предвид решението на Председателския съвет от 9 юли 2009 г. относно процедурата, която се прилага при замяната на членове на Комисията,
   като взе предвид размяната на мнения между номинирания член на Комисията и компетентната комисия на Парламента, проведена на 1 септември 2009 г.,
   като взе предвид член 106 от своя правилник и параграф 2, алинея втора от приложение XVII към него,

               1.

               Одобрява назначаването на г-н Algirdas Šemeta за член на Комисията за остатъка от мандата на Комисията до 31 октомври 2009 г.;

               2.

               Възлага на своя председател да предаде настоящото решение на Съвета, Комисията и правителствата на държавите-членки.

      (1)  ОВ C 117 E, 18.5.2006 г., стр. 123.

      (2)  ОВ L 172, 2.7.2009 г., стр. 34.


title: Решение (ЕС) 2015/2202 на Европейската централна банка от 19 ноември 2015 година за изменение на Решение ЕЦБ/2010/23 относно разпределянето на паричния доход на националните централни банки на държавите членки, чиято парична единица е еврото (ЕЦБ/2015/37)

text:
               28.11.2015

               BG

               Официален вестник на Европейския съюз

               L 313/42

         РЕШЕНИЕ (ЕС) 2015/2202 НА ЕВРОПЕЙСКАТА ЦЕНТРАЛНА БАНКА
   от 19 ноември 2015 година
   за изменение на Решение ЕЦБ/2010/23 относно разпределянето на паричния доход на националните централни банки на държавите членки, чиято парична единица е еврото (ЕЦБ/2015/37)
   УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 32 от него,
   като има предвид, че:

               (1)

               С Решение ЕЦБ/2010/23 (1) се създава механизъм за обединяването и разпределянето на паричния доход от операции по паричната политика.

               (2)

               С Решение (ЕС) 2015/774 на Европейската централна банка (ЕЦБ/2015/10) (2) се предвижда създаването на програма за закупуване на активи на публичния сектор (ПЗАПС) за целите на паричната политика.

               (3)

               Както при покупките съгласно Решение ЕЦБ/2009/16 (3) и Решение ЕЦБ/2011/17 (4), за държавните облигации и облигациите, емитирани от агенции, закупени съгласно Решение (ЕС) 2015/774 (ЕЦБ/2015/10), следва да се счита, че носят доход с определената в Решение ЕЦБ/2010/23 референтна лихва.

               (4)

               Доходът от предоставянето на търгуеми дългови инструменти на заем съгласно всички свързани с паричната политика програми за закупуване на ценни книжа не следва да се счита за паричен доход, тъй като по принцип тези операции не се записват в счетоводните книги на националните централни банки на държавите членки, чиято парична единица е еврото (наричани по-долу НЦБ).

               (5)

               Нетният доход, произтичащ от споразумения за суап на Евросистемата с централни банки извън Евросистемата, следва да бъде разпределен между НЦБ като паричен доход.

               (6)

               Поради това съставът на базисните пасиви и специално предназначените активи, изложени в приложения I и II към Решение ЕЦБ/2010/23, следва да бъдат коригирани,

               (7)

               Поради това Решение ЕЦБ/2010/23 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменения
   Решение ЕЦБ/2010/23 се изменя, както следва:

               1.

               Член 3, параграф 1 се заменя със следното:
               „1.   Сумата на паричния доход на всяка НЦБ се определя чрез измерване на действителния доход, който е получен от специално предназначените активи, записани в счетоводните ѝ книги. Като изключение от това се счита, че:

                           а)

                           златото не носи доход;

                           б)

                           носят паричен доход с референтната лихва, както следва:

                                       i)

                                       ценните книжа, държани за целите на паричната политика съгласно Решение ЕЦБ/2009/16 (5);

                                       ii)

                                       ценните книжа, държани за целите на паричната политика съгласно Решение ЕЦБ/2011/17 (6);

                                       iii)

                                       дълговите инструменти, емитирани от централни правителства и признати агенции, и заместващи дълговите инструменти, емитирани от държавни нефинансови предприятия, държани за целите на паричната политика съгласно Решение (ЕС) 2015/774 на Европейската централна банка (ЕЦБ/2015/10) (7).

                  (5)  Решение EЦБ/2009/16 от 2 юли 2009 г. относно изпълнението на програмата за закупуване на обезпечени облигации (ОВ L 175, 4.7.2009 г., стр. 18)."

                  (6)  Решение EЦБ/2011/17 от 3 ноември 2011 г. относно изпълнението на втората програма за закупуване на обезпечени облигации (ОВ L 297, 16.11.2011 г., стр. 70)."

                  (7)  Решение (ЕС) 2015/774 на Европейската централна банка от 4 март 2015 г. относно програма за закупуване на активи на публичния сектор на вторичните пазари (ЕЦБ/2015/10) (ОВ L 121, 14.5.2015 г., стр. 20).“"

               2.

               В раздел А от приложение I се добавя следната точка 8:

                           „8.

                           Задължения към ЕЦБ, които обезпечават вземане, свързано със споразумения за суап между ЕЦБ и централна банка извън Евросистемата, които носят нетен доход за Евросистемата (част от задбалансовите пасиви).“

               3.

               В раздел А от приложение II се добавя следната точка 10:

                           „10.

                           Вземания от контрагенти от еврозоната, свързани със споразумения за суап между ЕЦБ и централна банка извън Евросистемата, които носят нетен доход за Евросистемата (част от позиция 3.1 от актива на хармонизирания баланс).“

         Член 2
   Влизане в сила
   Настоящото решение влиза в сила на 31 декември 2015 г.

      Съставено във Франкфурт на Майн на 19 ноември 2015 година.

            Председател на ЕЦБ

         Mario DRAGHI

      (1)  Решение ЕЦБ/2010/23 от 25 ноември 2010 г. относно разпределянето на паричния доход на националните централни банки на държавите членки, чиято парична единица е еврото (ОВ L 35, 9.2.2011 г., стр. 17).

      (2)  Решение (ЕС) 2015/774 на Европейската централна банка от 4 март 2015 г. относно програма за закупуване на активи на публичния сектор на вторичните пазари (ЕЦБ/2015/10) (ОВ L 121, 14.5.2015 г., стр. 20).

      (3)  Решение EЦБ/2009/16 от 2 юли 2009 г. относно изпълнението на програмата за закупуване на обезпечени облигации (ОВ L 175, 4.7.2009 г., стр. 18).

      (4)  Решение EЦБ/2011/17 от 3 ноември 2011 г. относно изпълнението на втората програма за закупуване на обезпечени облигации (ОВ L 297, 16.11.2011 г., стр. 70).


title: 2012/355/ЕС: Решение на Комисията от 2 юли 2012 година за актуализиране на приложението към Паричното споразумение между Европейския съюз и града държава Ватикан

text:
               4.7.2012

               BG

               Официален вестник на Европейския съюз

               L 174/24

         РЕШЕНИЕ НА КОМИСИЯТА
   от 2 юли 2012 година
   за актуализиране на приложението към Паричното споразумение между Европейския съюз и града държава Ватикан
   (2012/355/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   Като взе предвид Паричното споразумение от 17 декември 2009 г. между Европейския съюз и града държава Ватикан, и по-специално член 8, параграф 3 от него,
   като има предвид, че:

               (1)

               Съгласно член 8 от Паричното споразумение между Европейския съюз и града държава Ватикан (наричано по-надолу „паричното споразумение“) от града държава Ватикан се изисква да прилага правните актове на Съюза относно правилата за евробанкнотите и евромонетите, предотвратяването на изпирането на пари, предотвратяването на измамите и фалшифицирането на парични и непарични разплащателни средства, на медали и отличителни знаци, както и на изискванията за статистическо отчитане. Съответните актове са изброени в приложението към паричното споразумение.

               (2)

               Приложението е актуализирано в съответствие с член 8, параграф 3 от паричното споразумение, в който се предвижда ежегодното изменение на приложението от страна на Комисията с цел да бъдат отчетени новите действащи правни актове и правила на ЕС и измененията на съществуващите такива. Вследствие на тази разпоредба е отменен един акт, а два нови акта на Съюза, попадащи в обхвата на член 8, параграф 1 от паричното споразумение, са приети и следва да бъдат включени в приложението.

               (3)

               Решението на Съвета от 29 април 1999 г. за разширяване на правомощията на Европол за борбата срещу фалшифицирането на пари и платежни средства (1) вече не е актуално, поради което се заличава от приложението. Веднага след влизането в сила на новия правен акт, позволяващ на Европол да подписва споразумения за сътрудничество с трети държави, той ще бъде добавен в приложението към паричното споразумение.

               (4)

               Приет бе Регламент (ЕС) № 1210/2010 на Европейския парламент и на Съвета от 15 декември 2010 г. относно установяване на истинността на евро монетите и обработката на негодни за употреба евро монети (2). Следователно той попада в обхвата на член 8, параграф 1 от паричното споразумение и също следва да бъде включен в приложението.

               (5)

               Прието бе Решение ЕЦБ/2010/14 на Европейската централна банка от 16 септември 2010 г. относно проверките за истинност и годност и за връщането в обращение на евробанкноти (3). То попада в обхвата на член 8, параграф 1 от паричното споразумение и също следва да бъде включено в приложението.

               (6)

               Поради това приложението към паричното споразумение следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член единствен
   Приложението към Паричното споразумение между Европейския съюз и града държава Ватикан се заменя с приложението към настоящото решение.
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 2 юли 2012 година.

            За Комисията

            Председател

         José Manuel BARROSO

      (1)  ОВ C 149, 28.5.1999 г., стр. 16.

      (2)  ОВ L 339, 22.12.2010 г., стр. 1.

      (3)  ОВ L 267, 9.10.2010 г., стр. 1.

      ПРИЛОЖЕНИЕ

            „ПРИЛОЖЕНИЕ

                        Правни разпоредби, които ще бъдат приложени

                        Срок за прилагането

                        Предотвратяване на изпирането на пари

                        Директива 2005/60/ЕО на Европейския парламент и на Съвета от 26 октомври 2005 г. за предотвратяване използването на финансовата система за целите на изпирането на пари и финансирането на тероризъм, ОВ L 309, 25.11.2005 г., стр. 15

                        изменена със:

                                    Директива 2008/20/ЕО на Европейския парламент и на Съвета от 11 март 2008 г. за изменение на Директива 2005/60/ЕО за предотвратяване използването на финансовата система за целите на изпирането на пари и финансирането на тероризъм по отношение на изпълнителните правомощия, предоставени на Комисията, ОВ L 76, 19.3.2008 г., стр. 46

                                    Директива 2006/70/ЕО на Комисията от 1 август 2006 г. относно установяването на мерки за прилагане на Директива 2005/60/ЕО на Европейския парламент и на Съвета по отношение на определението „видни политически личности“ и техническите критерии за процедурите по опростена проверка на клиентите и за изключения поради финансова дейност на случайна или много ограничена база, ОВ L 214, 4.8.2006 г., стр. 29

                                    Регламент (ЕО) № 1781/2006 на Европейския парламент и на Съвета от 15 ноември 2006 г. относно информацията за платеца, придружаваща парични преводи, ОВ L 345, 8.12.2006 г., стр. 1

                                    Регламент (ЕО) № 1889/2005 на Европейския парламент и на Съвета от 26 октомври 2005 г. относно контрола на пари в брой, които се внасят и изнасят от Общността, ОВ L 309, 25.11.2005 г., стр. 9

                                    Рамково решение 2001/500/ПВР на Съвета от 26 юни 2001 г. относно прането на пари, идентифицирането, проследяването, замразяването, изземването и конфискацията на средствата и приходите от престъпна дейност, ОВ L 182, 5.7.2001 г., стр. 1

                        31.12.2010 г.

                        Предотвратяване на измамите и фалшифицирането

                        Регламент (ЕО) № 1338/2001 на Съвета от 28 юни 2001 г. за определяне на необходимите мерки за защита на еврото срещу фалшифициране, ОВ L 181, 4.7.2001 г., стр. 6,
                        изменен със:
                        Регламент (ЕО) № 44/2009 на Съвета от 18 декември 2008 г. за изменение на Регламент (ЕО) № 1338/2001 за определяне на необходимите мерки за защита на еврото срещу фалшифициране, ОВ L 17, 22.1.2009 г., стр. 1

                        31.12.2010 г.

                        Регламент (ЕО) № 2182/2004 на Съвета от 6 декември 2004 г. относно медалите и символите, подобни на евромонети, ОВ L 373, 21.12.2004 г., стр. 1,
                        изменен със:
                        Регламент (ЕО) № 46/2009 на Съвета от 18 декември 2008 г. за изменение на Регламент (ЕО) № 2182/2004 относно медалите и символите, подобни на евромонети, ОВ L 17, 22.1.2009 г., стр. 5

                        31.12.2010 г.

                        Рамково решение 2000/383/ПВР на Съвета от 29 май 2000 г. за повишаване на защитата чрез наказателни и други санкции срещу подправянето във връзка с въвеждането на еврото, ОВ L 140, 14.6.2000 г., стр. 1,
                        изменено със:
                        Рамково решение 2001/888/ПВР на Съвета от 6 декември 2001 г. за изменение на Рамково решение 2000/383/ПВР за повишаване на защитата чрез наказателни и други санкции срещу подправянето във връзка с въвеждането на еврото, ОВ L 329, 14.12.2001 г., стр. 3.

                        31.12.2010 г.

                        Решение 2001/923/ЕО на Съвета от 17 декември 2001 г. за създаване на програма за обмен, помощ и обучение за защита на еврото срещу фалшифициране (програма „Перикъл“), ОВ L 339, 21.12.2001 г., стр. 50,
                        изменено със:

                                    Решение 2006/75/ЕО на Съвета от 30 януари 2006 г. за изменение и разширяване на Решение 2001/923/ЕО за създаване на програма за обмен, помощ и обучение за защита на еврото срещу фалшифициране (програма „Перикъл“), ОВ L 36, 8.2.2006 г., стр. 40

                                    Решение 2006/849/ЕО на Съвета от 20 ноември 2006 г. за изменение и удължаване на срока на Решение 2001/923/ЕО за създаване на програма за обмен, помощ и обучение за защита на еврото срещу фалшифициране (програма „Перикъл“), ОВ L 330, 28.11.2006 г., стр. 28

                        31.12.2010 г.

                        Решение 2001/887/ПВР, на Съвета от 6 декември 2001 г. за защита на еврото срещу подправяне, ОВ L 329, 14.12.2001 г., стр. 1

                        31.12.2010 г.

                        Рамково решение 2001/413/ПВР на Съвета от 28 май 2001 г. относно борбата с измамата и подправянето на платежни средства, различни от парите в брой, ОВ L 149, 2.6.2001 г., стр. 1

                        31.12.2010 г.

                        Правила за евробанкнотите и евромонетите

                        Регламент (ЕО) № 975/98 на Съвета от 3 май 1998 г. относно купюрния строеж и техническите спецификации на разменните евро монети, ОВ L 139, 11.5.1998 г., стр. 6,
                        изменен със:
                        Регламент (ЕО) № 423/1999 на Съвета от 22 февруари 1999 година за изменение на Регламент (ЕО) № 975/98 относно деноминациите и техническите спецификации на евромонетите, предназначени за обращение, ОВ L 52, 27.2.1999 г., стр. 2

                        31.12.2010 г.

                        Заключения на Съвета от 10 май 1999 г. относно системата за управление на качеството на евромонетите

                        31.12.2010 г.

                        Заключения на Съвета от 23 ноември 1998 г. и от 5 ноември 2002 г. относно колекционерските монети

                        31.12.2010 г.

                        Препоръка 2009/23/ЕО на Комисията от 19 декември 2008 г. относно общи насоки за националните страни и емитирането на разменни евромонети, ОВ L 9, 14.1.2009 г., стр. 52.

                        31.12.2010 г.

                        Съобщение на Комисията от 22 октомври 2001 г. относно защитата на авторското право на дизайна на общата лицева страна на евромонетите (СОМ(2001) 600 окончателен), ОВ C 318, 13.11.2001 г., стр. 3

                        31.12.2010 г.

                        Насоки ЕЦБ/2003/5 на Европейската централна банка от 20 март 2003 г. за налагане на мерки, които да се противопоставят на незаконното възпроизвеждане на евробанкноти и относно замяната и изтеглянето от обращение на евробанкноти, ОВ L 78, 25.3.2003 г., стр. 20

                        31.12.2010 г.

                        Решение ЕЦБ/2003/4 на Европейската централна банка от 20 март 2003 г. относно купюрите, спецификациите, възпроизвеждането, замяната и изтеглянето от обращение на евробанкноти, ОВ L 78, 25.3.2003 г., стр. 16

                        31.12.2010 г.

                        Регламент (ЕС) № 1210/2010 на Европейския парламент и на Съвета от 15 декември 2010 година относно установяване на истинността на евро монетите и обработката на негодни за употреба евро монети, ОВ L 339, 22.12.2010 г., стр. 1.

                        31.12.2012 г.

                        Решение ЕЦБ/2010/14, на Европейската централна банка от 16 септември 2010 г. относно проверките за истинност и годност и за връщането в обращение на евробанкноти, ОВ L 267, 9.10.2010 г., стр. 1.

                        31.12.2012 г.“


title: Решение 2014/483/ОВППС на Съвета от 22 юли 2014 година за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение 2014/72/ОВППС

text:
               23.7.2014

               BG

               Официален вестник на Европейския съюз

               L 217/35

         РЕШЕНИЕ 2014/483/ОВППС НА СЪВЕТА
   от 22 юли 2014 година
   за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение 2014/72/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС (1).

               (2)

               На 10 февруари 2014 г. Съветът прие Решение 2014/72/ОВППС (2) за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС („списъкът“).

               (3)

               В съответствие с член 1, параграф 6 от Обща позиция 2001/931/ОВППС е необходимо да се преразглеждат редовно имената на лицата, групите и образуванията в списъка, за да се гарантира, че съществуват основания за оставянето им в него.

               (4)

               В настоящото решение се съдържат резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (5)

               Съветът установи, че повече няма основания едно определено лице да продължи да фигурира в списъка.

               (6)

               Съветът стигна до заключението, че лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тях е било взето решение от компетентен орган по смисъла на член 1, параграф 4 от същата обща позиция и че към тях следва да продължат да се прилагат специалните ограничителни мерки, предвидени в нея.

               (7)

               Списъкът следва съответно да бъде актуализиран, а Решение 2014/72/ОВППС следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, е поместен в приложението към настоящото решение.
   Член 2
   Решение 2014/72/ОВППС се отменя.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 22 юли 2014 година.

            За Съвета

            Председател

         C. ASHTON

      (1)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).

      (2)  Решение 2014/72/ОВППС на Съвета от 10 февруари 2014 г. за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение 2013/395/ОВППС (ОВ L 40, 11.2.2014 г., стр. 56).

      ПРИЛОЖЕНИЕ
      Списък на лицата, групите и образуванията, посочени в член 1
      I.   ЛИЦА

                  1.

                  ABDOLLAHI Hamed (известен също като Mustafa Abdullahi), роден на 11.8.1960 г. в Иран. Паспорт № D9004878.

                  2.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия.

                  3.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия.

                  4.

                  ARBABSIAR Manssor (известен също като Mansour Arbabsiar), роден на 6 или 15 март 1955 г. в Иран. Ирански и американски гражданин. Паспорт № C2002515 (Иран); паспорт № 477845448 (САЩ). Национален идентификационен № 07442833, срок на валидност: 15.3.2016 г. (свидетелство за управление на МПС от САЩ).

                  5.

                  BOUYERI, Mohammed (известен също като Abu ZUBAIR, като SOBIAR, като Abu ZOUBAIR), роден на 8.3.1978 г. в Амстердам (Нидерландия), член на „Hofstadgroep“.

                  6.

                  IZZ-AL-DIN, Hasan (известен също като GARBAYA, Ahmed, като SA-ID, като SALWWAN, Samir), Ливан, роден през 1963 г. в Ливан, гражданин на Ливан.

                  7.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith, като WADOOD, Khalid Adbul), роден на 14.4.1965 г. или на 1.3.1964 г. в Пакистан, паспорт № 488555.

                  8.

                  SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif, катоYusuf Abu-al-Karkh), роден приблизително през 1957 г. в Иран. Адреси: 1) Kermanshah, Иран, 2) военна база Mehran, провинция Ilam, Иран.

                  9.

                  SHAKURI Ali Gholam, роден приблизително през 1965 г. в Техеран, Иран.

                  10.

                  SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani, като Qasem Sulemani), роден на 11.3.1957 г. в Иран. Ирански гражданин. Паспорт: 008827 (ирански, дипломатически), издаден през 1999 г. Титла: генерал-майор.

            II.   ГРУПИ И ОБРАЗУВАНИЯ

                  1.

                  „Организация Abu Nidal“ — „ANO“ (известна също като „Революционен съвет на Фатах“, като „Арабски революционни бригади“, като „Черен септември“, като „Революционна организация на мюсюлманите социалисти“).

                  2.

                  „Бригада на мъчениците на Al-Aqsa“.

                  3.

                  Сдружение „Ал-Акса“ (Al-Aqsa e.V.).

                  4.

                  „Аl-Takfir“ и „Аl-Hijra“.

                  5.

                  „Babbar Khalsa“.

                  6.

                  „Комунистическа партия на Филипините“, включително „Нова народна армия“ — „NPA“, Филипини.

                  7.

                  „Gama'a al-Islamiyya“ (известна също като „Al-Gama'a al-Islamiyya“) („Islamic Group“ — „IG“).

                  8.

                  „İslami Büyük Doğu Akıncılar Cephesi“ — „IBDA-C“ („Фронт на великите ислямски източни воини“).

                  9.

                  „Hamas“, включително „Hamas-Izz al-Din al-Qassem“.

                  10.

                  Военно крило на ливанската „Хизбула“ — „Hizballah Military Wing“ (известно също като „Hezbollah Military Wing“, като „Hizbullah Military Wing“, като „Hizbollah Military Wing“, като „Hezballah Military Wing“, като „Hisbollah Military Wing“, като „Hizbu'llah Military Wing“, като „Hizb Allah Military Wing“, като „Jihad Council“, както и всички единици, които му докладват, включително Организацията за външна сигурност).

                  11.

                  „Муджахидини на Хизбула“ — „HM“.

                  12.

                  „Hofstadgroep“.

                  13.

                  „Фондация за спасение и развитие на Светата земя“.

                  14.

                  „Международна федерация на младите сикхи“ — „ISYF“.

                  15.

                  „Силата на Калистан Зиндабад“ („Khalistan Zindabad Force“) — „KZF“.

                  16.

                  „Кюрдска работническа партия“ — „PKK“ (известна също като „KADEK“, като „KONGRA-GEL“).

                  17.

                  „Тигри за освобождение на Тамил Илам“ — „LTTE“.

                  18.

                  „Ejército de Liberación Nacional“ („Национална армия за освобождение“).

                  19.

                  „Палестински ислямски джихад“ — „PIJ“.

                  20.

                  „Народен фронт за освобождение на Палестина“ — „PFLP“.

                  21.

                  „Народен фронт за освобождение на Палестина — главно командване“ (известен също като „PFLP — General Command“).

                  22.

                  „Fuerzas armadas revolucionarias de Colombia“ — „FARC“ („Революционни въоръжени сили на Колумбия“).

                  23.

                  „Devrimci Halk Kurtuluș Partisi-Cephesi“ — „DHKP/C“ (известна също като „Devrimci Sol“ („Революционна левица“), като „Dev Sol“) („Революционна армия/фронт/партия за народно освобождение“).

                  24.

                  „Sendero Luminoso“ — „SL“ („Сияйната пътека“).

                  25.

                  „Teyrbazen Azadiya Kurdistan“ — „TAK“ (известна също като „Соколи за свободата на Кюрдистан“ и като „Ястреби за свободата на Кюрдистан“).


title: Решение на Съвета от 14 април 2014 година за назначаване на член и заместник-членове в Консултативния комитет за безопасност и здраве на работното място за Хърватия

text:
               17.4.2014

               BG

               Официален вестник на Европейския съюз

               C 118/3

      РЕШЕНИЕ НА СЪВЕТА

   от 14 април 2014 година
   за назначаване на член и заместник-членове в Консултативния комитет за безопасност и здраве на работното място за Хърватия
   2014/C 118/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 2003/С 218/01 на Съвета от 22 юли 2003 г. за създаване на Консултативен комитет за безопасност и здраве на работното място (1), и по-специално член 3 от него,
   като взе предвид списъка на кандидатурите, внесени в Съвета от правителствата на държавите членки,
   като има предвид, че:

               (1)

               С решение от 22 април 2013 г. (2) Съветът назначи пълноправни членове и заместници в Консултативния комитет за безопасност и здраве на работното място за периода от 22 април 2013 г. до 28 февруари 2016 г.

               (2)

               Правителството на Хърватия предложи допълнителни кандидатури за няколко свободни поста,

         ПРИЕ НАСТОЯЩОТО РЕШЕНИЕ:
   Член 1
   Назначават се за член и заместник-членове на Консултативния комитет за безопасност и здраве на работното място за срок до 28 февруари 2016 г.:

      ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ:

               Държава

               Член

               Заместник-член

               Хърватия

               Г-н Zdenko MUČNJAK

               Г-жа Gordana PALAJSA
               Г-н Marko PALADA

         Член 2
   Членовете и заместник-членовете, които все още не са предложени, ще бъдат назначени от Съвета на по-късна дата.
   Член 3
   Настоящото решение влиза в сила в деня на приемането му.

      Съставено в Люксембург на 14 април 2014 година.

            За Съвета

            Председател

         A. TSAFTARIS

      (1)  ОВ C 218, 13.9.2003 г., стр. 1.

      (2)  ОВ C 120, 26.4.2013 г., стр. 7.


title: 2013/476/ЕС: Решение на Съвета от 26 септември 2013 година за изменение на Решение 2007/641/ЕО, отнасящо се до Република Фиджи, и удължаване на неговото прилагане

text:
               28.9.2013

               BG

               Официален вестник на Европейския съюз

               L 257/12

         РЕШЕНИЕ НА СЪВЕТА
   от 26 септември 2013 година
   за изменение на Решение 2007/641/ЕО, отнасящо се до Република Фиджи, и удължаване на неговото прилагане
   (2013/476/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 от него,
   като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и преразгледано в Уагадугу, Буркина Фасо, на 22 юни 2010 г. (2) („Споразумението за партньорство АКТБ—ЕС“), и по-специално член 96 от него,
   като взе предвид Вътрешното споразумение между представителите на правителствата на държавите членки, заседаващи в рамките на Съвета, относно мерките, които трябва да бъдат взети, и процедурите, които трябва да се следват, за изпълнение на Споразумението за партньорство АКТБ—ЕО (3), и по-специално член 3 от него,
   като взе предвид Регламент (ЕО) № 1905/2006 на Европейския парламент и на Съвета от 18 декември 2006 г. за създаване на финансов инструмент за сътрудничество за развитие (4) („Инструмента за сътрудничество за развитие“), и по-специално член 37 от него,
   като взе предвид предложението на Европейската комисия,
   като има предвид, че:

               (1)

               Решение 2007/641/ЕО на Съвета (5) беше прието с цел предприемане на подходящи мерки след нарушаването на съществените елементи, посочени в член 9 от Споразумението за партньорство АКТБ-ЕС, и на ценностите, посочени в член 3 от Инструмента за сътрудничество за развитие.

               (2)

               Периодът на прилагане на тези мерки бе удължен с Решение 2009/735/ЕО на Съвета (6) и впоследствие с решения 2010/208/ЕС (7), 2010/589/ЕС (8), 2011/219/ЕС (9), 2011/637/ЕС (10) и 2012/523/ЕС (11) на Съвета, тъй като не само че Република Фиджи все още не е изпълнила важни ангажименти, които пое по време на консултациите през април 2007 г. по отношение на съществени елементи на Споразумението за партньорство АКТБ—ЕС и Инструмента за сътрудничество за развитие, но също така са настъпили и значителни неблагоприятни промени във връзка с редица от тези ангажименти.

               (3)

               От април 2007 г. насам настъпиха значителни промени и договорените с Република Фиджи ангажименти ще бъдат съответно изменени. Ангажиментите ще бъдат преразгледани в контекста на политическия диалог и с оглед на настоящата правна ситуация. Възобновяването на програмирането на бъдещата помощ за развитие следва да продължи.

               (4)

               Срокът на действие на Решение 2007/641/ЕО изтича на 30 септември 2013 г. Целесъобразно е това решение да бъде съответно актуализирано и да бъде удължен срокът му на действие.

               (5)

               Европейският съюз ще започне политически диалог с цел да преразгледа и актуализира ангажиментите, поети през 2007 г., и съответно да адаптира подходящите мерки,

         ПРИЕ НАСТОЯЩОТО РЕШЕНИЕ:
   Член 1
   В Решение 2007/641/ЕО вторият параграф от член 3 се заменя със следното:

      „Срокът му на действие изтича на 31 март 2015 г. То се преразглежда редовно поне веднъж на всеки шест месеца.“

   Член 2
   Адресат на писмото в приложението към настоящото решение е Република Фиджи.
   Член 3
   Настоящото решение влиза в сила в деня на приемането му.

      Съставено в Брюксел на 26 септември 2013 година.

            За Съвета

            Председател

         E. GUSTAS

      (1)  ОВ L 317, 15.12.2000 г., стр. 3.

      (2)  ОВ L 287, 4.11.2010 г., стр. 3.

      (3)  ОВ L 317, 15.12.2000 г., стр. 376.

      (4)  ОВ L 378, 27.12.2006 г., стр. 41.

      (5)  Решение 2007/641/ЕО на Съвета от 1 октомври 2007 г. за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие (ОВ L 260, 5.10.2007 г., стр. 15).

      (6)  Решение 2009/735/ЕО на Съвета от 24 септември 2009 г. за удължаване на срока на прилагане на мерките в Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие (ОВ L 262, 6.10.2009 г., стр. 43).

      (7)  Решение 2010/208/ЕС на Съвета от 29 март 2010 г. за изменение и удължаване на срока на действие на Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие (ОВ L 89, 9.4.2010 г., стр. 7).

      (8)  Решение 2010/589/ЕС на Съвета от 27 септември 2010 г. за изменение и удължаване на периода на прилагане на Решение 2007/641/ЕО за приключване на консултациите с Република острови Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие (ОВ L 260, 2.10.2010 г., стр. 10).

      (9)  Решение 2011/219/ЕС на Съвета от 31 март 2011 г. за изменение и удължаване на срока на действие на Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие (ОВ L 93, 7.4.2011 г., стр. 2).

      (10)  Решение 2011/637/ЕС на Съвета от 26 септември 2011 г. за изменение и удължаване на периода на прилагане на Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие (ОВ L 252, 28.9.2011 г., стр. 1).

      (11)  Решение 2012/523/ЕС на Съвета от 24 септември 2012 г. за изменение и удължаване на периода на прилагане на Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие (ОВ L 263, 28.9.2012 г., стр. 2).

      ПРИЛОЖЕНИЕ
      Негово Превъзходителство Ratu Epeli NAILATIKAU
      Президент на Република Фиджи
      Сува
      Република Фиджи
      Ваше Превъзходителство,
      Европейският съюз (ЕС) придава особена важност на разпоредбите на член 9 от Споразумението за партньорство АКТБ—ЕС и член 3 от Инструмента за сътрудничество за развитие. Партньорството АКТБ—ЕС се основава на зачитането на правата на човека, принципите на демокрацията и върховенството на закона, които са съществените елементи от Споразумението за партньорство АКТБ—ЕС и съставляват основата на нашите отношения.
      Изтекоха шест години, откакто ЕС реши да предприеме подходящи мерки след военния преврат през 2006 г. и оттогава договори серия ангажименти с Фиджи.
      ЕС отбелязва, че от 2007 г. насам някои от договорените ангажименти вече не са актуални, а други трябва да бъдат преразгледани в контекста на новата правна рамка на Фиджи. За да разполагаме с подходяща основа за оценка на напредъка на Фиджи в процеса на реформа, трябва да преразгледаме заедно тези ангажименти, като се вземат предвид настоящата ситуация и правната рамка.
      Ето защо ЕС реши да включи в новото си решение относно подходящите мерки изискване, съгласно което ЕС и Фиджи участват в засилен политически диалог по член 8 от Споразумението за партньорство АКТБ—ЕС. Диалогът ще се провежда с цел да бъдат съвместно преразгледани ангажиментите от 2007 г. и съответно адаптирани подходящите мерки (приложени към настоящото писмо) като необходими стъпки към спазването на правата на човека, възстановяването на демокрацията и зачитането на върховенството на закона, докато и двете страни не стигнат до заключението, че засиленият диалог е изпълнил целта си.
      Тъй като във Фиджи все още са налице известни ограничения на определени права на човека и основни свободи и с оглед на необходимото преразглеждане на договорените ангажименти, ЕС реши да удължи срока на действие на подходящите мерки с 18 месеца, до 31 март 2015 г. Това ще предостави необходимата степен на гъвкавост и ще даде както на ЕС, така и на Фиджи времето, от което се нуждаят, за да постигнат съгласие по ангажиментите, да адаптират съответно подходящите мерки, а правителството да проведе планираните за месец септември 2014 г. избори.
      ЕС ще следи напредъка, постигнат по пътя към възстановяването на конституционалното управление, и това ще продължи да обуславя бъдещите ни решения относно сътрудничеството за развитие. В този смисъл ЕС потвърждава готовността си да навлезе в подготовката на процеса за програмиране на 11-ия ЕФР и да уведоми своевременно Фиджи за индикативната национална сума, решена вследствие на този процес. Приключването, подписването и изпълнението на програмните документи за 11-ия ЕФР ще бъдат обсъдени с демократично избраното правителство.
      След като Фиджи проведе свободни и честни избори и спази преразгледаните договорени ангажименти, в страната ще се проведе мисия за преглед по член 96 в съответствие със Споразумението за партньорство АКТБ—ЕС. Въз основа на съгласието, постигнато по препоръките от тази оценка, подходящите мерки по член 96 ще могат да бъдат приключени за Фиджи.
      За да може да се постигне напредък в сътрудничеството по Споразумението за партньорство АКТБ—ЕС и Инструмента за сътрудничество за развитие, Съюзът приканва служебното правителство да участва в засилен диалог с ЕС, който да започне възможно най-скоро.
      Съюзът приветства също така работата с министерската група за контакт на Форума на тихоокеанските острови, създадена с цел проследяване на напредъка на подготовката на Фиджи за изборите и възстановяването на демокрацията, и очаква следващите стъпки, които ще бъдат предприети за осигуряването на прозрачен, вдъхващ доверие и насърчаващ участието електорален процес, който да доведе до свободни и честни избори и възстановяването на демократичното управление във Фиджи.
      С уважение,
      Съставено в Брюксел на […] година.

            За Съвета

         C. ASHTON

            Председател

            За Комисията

         A. PIEBALGS

            Член на Комисията

         ПРИЛОЖЕНИЕ 1 КЪМ ПРИЛОЖЕНИЕТО
         Подходящите мерки, които ще бъдат адаптирани след преразглеждане на договорените ангажименти в рамките на засиления политически диалог, са следните:

                     —

                     хуманитарната помощ и прякото подпомагане на гражданското общество и уязвимото население могат да продължат,

                     —

                     разрешено бе текущите дейности за сътрудничество, особено тези по 8-ия и 9-ия ЕФР, да продължат,

                     —

                     дейностите за сътрудничество, които биха подпомогнали възстановяването на демокрацията и биха подобрили управлението, могат да продължат, освен при много изключителни обстоятелства,

                     —

                     изпълнението на съпътстващите мерки за 2006 г. по реформата на захарната промишленост бе разрешено. Споразумението за финансиране бе подписано на техническо равнище от Фиджи на 19 юни 2007 г. Отбелязва се, че Споразумението за финансиране включва клауза за спиране на действието му,

                     —

                     предвидената сума за 2007 г. за захарната промишленост е нула,

                     —

                     отпускането на предвидената сума за 2008 г. за захарната промишленост зависеше от наличието на доказателства за надеждна и навременна подготовка на изборите в съответствие с договорените ангажименти, по-специално по отношение на преброяването на населението, преначертаването на границите на избирателните райони и избирателната реформа в съответствие с Конституцията, както и от вземането на мерки, които да осигурят функционирането на избирателната служба, включително назначаването в съответствие с Конституцията на надзорно лице за изборите до 30 септември 2007 г. Предвидената сума за 2008 г. за захарната промишленост бе загубена на 31 декември 2009 г.,

                     —

                     предвидената сума за 2009 г. за захарната промишленост бе отменена през май 2009 г., тъй като служебното правителство реши да отложи общите избори за септември 2014 г.,

                     —

                     предвидената сума за 2010 г. бе отменена преди 1 май 2010 г., тъй като не бе постигнат напредък в продължаването на демократичния процес; въпреки това, предвид критичната ситуация в сектора на захарта, част от сумата бе заделена за пряка помощ за населението, което зависи пряко от производството на захар, с цел смекчаване на неблагоприятните социални последици. Тези средства се управляват централно от Делегацията на ЕС в Сува и не се разпределят от правителството,

                     —

                     подготовката на програмирането за 11-ия ЕФР може да започне, за да може Фиджи своевременно да бъде уведомена за индикативната сума,

                     —

                     може да бъде обсъдена специална подкрепа за подготовката и изпълнението на ключови ангажименти, по-специално в подкрепа на подготовката и/или провеждането на избори,

                     —

                     регионалното сътрудничество и участието на Фиджи в него остават незасегнати,

                     —

                     мониторингът на поетите ангажименти ще се извършва в съответствие с посочените в приложението към настоящото писмо условия, свързани с редовния диалог, ефективното сътрудничество с мисиите за оценка и мониторинг и с представянето на доклади.

         ПРИЛОЖЕНИЕ 2 КЪМ ПРИЛОЖЕНИЕТО

            ДОГОВОРЕНИ ПРЕЗ 2007 Г. АНГАЖИМЕНТИ С РЕПУБЛИКА ФИДЖИ

         А.   Спазване на демократичните принципи

            Ангажимент № 1

         Провеждане на свободни и честни парламентарни избори в срок от 24 месеца, считано от 1 март 2007 г., в зависимост от заключенията на оценка, която трябва да бъде извършена от независимите експерти, назначени от секретариата на Форума на тихоокеанските острови. Процесите на подготовка и провеждане на изборите ще бъдат съвместно наблюдавани, адаптирани и променяни, когато е необходимо, въз основа на съвместно договорени индикативни показатели. По-конкретно това означава, че:

                     —

                     до 30 юни 2007 г. служебното правителство приема график на датите за приключване на различните мерки, които трябва да бъдат предприети при подготовката на новите парламентарни избори,

                     —

                     графикът посочва точно кога трябва да се направи преброяване на населението, да се преначертаят границите на избирателните райони и да се проведе избирателна реформа,

                     —

                     определянето на границите на избирателните райони и избирателната реформа ще бъдат извършени в съответствие с Конституцията,

                     —

                     ще бъдат взети мерки, които да гарантират функционирането на избирателната служба, включително и назначаването до 30 септември 2007 г. на надзорно лице за изборите, в съответствие с Конституцията,

                     —

                     назначаването на вицепрезидент ще бъде извършено в съответствие с Конституцията.

            Ангажимент № 2

         При приемането на важни законодателни, фискални и други инициативи и промени по различни политики служебното правителство ще вземе предвид консултациите с гражданското общество и други заинтересовани страни.
         Б.   Върховенство на закона

            Ангажимент № 1

         Служебното правителство ще полага всички усилия за предотвратяването на изявления от агенции по сигурността, имащи за цел всяването на страх.

            Ангажимент № 2

         Служебното правителство се придържа към Конституцията от 1997 г. и гарантира нормалната и независима работа на институциите, предвидени в Конституцията, като Комисията на Фиджи за правата на човека, Комисията за държавната администрация и Конституционната комисия. Ще бъдат запазени значителната независимост и функционирането на Висшия съвет на старейшините.

            Ангажимент № 3

         Напълно се зачита независимостта на съдебната власт и ѝ се позволява да работи свободно, като нейните решения се спазват от всички заинтересовани страни, и по-специално:

                     —

                     служебното правителство предприема необходимите мерки за назначаването на съда, предвиден в раздел 138 (3) от Конституцията, в срок до 15 юли 2007 г.,

                     —

                     всяко назначаване и/или отстраняване на съдии се извършва оттук нататък в пълно съответствие с разпоредбите на Конституцията и процедурните правила,

                     —

                     няма случаи на намеса, под каквато и да било форма, на военните и полицията или на служебното правителство в работата на съдебната система, включително пълно зачитане на юридическата професия.

            Ангажимент № 4

         Всички наказателни производства, свързани със случаи на корупция, се провеждат по съответните съдебни канали и се гарантира, че всеки друг орган, който може да бъде създаден за разследване на предполагаеми случаи на корупция, действа в рамките, определени от Конституцията.
         В.   Защита правата на човека и основните свободи

            Ангажимент № 1

         Служебното правителство ще вземе всички необходими мерки за улесняване на разследването или разглеждането на всички твърдения за нарушения на правата на човека съгласно различните предвидени от законите на Република Фиджи процедури и съдебни органи.

            Ангажимент № 2

         Служебното правителство ще отмени указите за извънредно положение през май 2007 г., при условие че липсват заплахи за националната сигурност и обществения ред и безопасност.

            Ангажимент № 3

         Служебното правителство се ангажира да осигури пълната независимост на Комисията за правата на човека на Фиджи при изпълнението на нейните функции в съответствие с разпоредбите на Конституцията.

            Ангажимент № 4

         Гарантира се пълната свобода на изразяване на мнение и свободата на медиите във всичките им форми, както е предвидено в Конституцията.
         Г.   Последващи мерки по отношение на поетите ангажименти

            Ангажимент № 1

         Служебното правителство поема ангажимента да поддържа редовен диалог, който да позволи проверка на постигнатия напредък, и да предостави на органите/представителите на ЕС и на Европейската комисия пълен достъп до информацията по всички въпроси, свързани с правата на човека, мирното възстановяване на демокрацията и върховенството на закона във Фиджи.

            Ангажимент № 2

         Служебното правителство оказва пълно сътрудничество на всички мисии на ЕС за оценка и мониторинг на напредъка.

            Ангажимент № 3

         Служебното правителство изпраща на всеки три месеца, считано от 30 юни 2007 г., доклади за напредъка по съществените елементи на Споразумението за партньорство АКТБ—ЕС и по ангажиментите.
         Отбелязва се, че по някои въпроси може да бъде постигнат ефективен напредък само ако се възприеме прагматичен подход, който отчита реалността на настоящето и се съсредоточава върху бъдещето.


title: Решение на Комисията от 14 септември 2004 година за изменение на Решение 2002/627/ЕО за създаване на Група на европейските регулатори за електронни съобщителни мрежи и услугиТекст от значение за ЕИП.

text:
Важна правна забележка

|

32004D0641

Официален вестник n° L 293 , 16/09/2004 стр. 0030 - 0032 Официален вестник n° L 267 , 12/10/2005 стр. 0131 - 0133

		20040914Решение на Комисиятаот 14 септември 2004 годиназа изменение на Решение 2002/627/ЕО за създаване на Група на европейските регулатори за електронни съобщителни мрежи и услуги(текст от значение за ЕИП)(2004/641/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че:(1) С Решение 2002/627/ЕО на Комисията [1] се създава Група на европейските регулатори за електронни съобщителни мрежи и услуги.(2) Опитът, натрупан по време на работа с тази група, показа необходимостта да се изяснят въпросите, засягащи членството на групата и да се съсредоточи работата на групата върху задачите, свързани с ежедневния надзор върху реализацията на новата регулаторна рамка за електронните съобщителни мрежи и услуги.(3) Всички държави-членки са създали регулаторни органи с отговорности, включващи ежедневното наблюдение на пазара за електронни комуникации,РЕШИ:Член 1Решение 2002/627/ЕО се изменя, както следва:1. Член 2 се заличава;2. В член 3 се добавя следният параграф:"Групата съветва и подпомага Комисията по всякакви въпроси, свързани с електронните съобщителни мрежи и услуги в рамките на нейната компетентност – или по собствена инициатива, или по искане на Комисията.";3. Член 4 се заменя със следния текст:"Член 4Членство1. Групата се състои от ръководителите на независимите национални регулаторни органи, създадени във всяка една от държавите-членки, чиято първостепенна отговорност е надзорът върху ежедневната работа на пазара за електронни съобщителни мрежи и услуги, или техни представители.От всяка държава-членка се излъчва по един член. Комисията се представлява на необходимото равнище и обезпечава секретариата на групата.2. Съответните национални органи, посочени в параграф 1, са изброени в приложението. Комисията редовно преглежда този списък в зависимост от промените, въвеждани от държавите-членки в наименованията или отговорностите на тези органи.".4. Член 5 се изменя, както следва:а) първият параграф се заличава;б) в последния параграф първото изречение се заменя със следния текст:"Експертите от държавите от ЕИП, които не са членки на Европейския съюз, и онези държави, които са кандидатки за присъединяване към Европейския съюз, могат да участват в групата като наблюдатели."5. Текстът в приложението към настоящото решение се добавя като приложение.Член 2Настоящото решение влиза в сила в деня на публикуването му в Официален вестник на Европейския съюз.Съставено в Брюксел на 14 септември 2004 година.За КомисиятаOlli RehnЧлен на Комисията[1] ОВ L 200, 30.7.2002 г., стр. 38.--------------------------------------------------20040914ANEXOPŘÍLOHABILAGANHANGANNEKSΠΑΡΑΡΤΗΜΑANNEXANNEXEALLEGATOPIELIKUMSPRIEDASMELLÉKLETANNESSBIJLAGEZAŁĄCZNIKANEXOPRÍLOHAPRILOGALIITEBILAGAСписък на членовете на Европейската регулаторна групаСтрана | Национален регулаторен орган |Belgique/België | Institut belge des services postaux et des télécommunications (IBPT) |Belgisch Instituut voor postdiensten en telecommunicatie (BIPT) |Česká republika | Český telekomunikační úřad (ČTÚ) |Danmark | IT- og Telestyrelsen — National IT and Telecom Agency (NITA) |Deutschland | Regulierungsbehörde für Telekommunikation und Post (Reg TP) |Eesti | Sideamet (SIDEAMET) |Ελλάδα | Εθνική Επιτροπή Τηλεπικοινωνιών και Ταχυδρομείων |Elláda | National Telecommunications and Post Commission (EETT) |España | Comisión del Mercado de las Telecomunicaciones (CMT) |France | Autorité de Régulation des Télécommunications (ART) |Ireland | Commission for Communications Regulation (ComReg) |Italia | Autorità per le garanzie nelle comunicazioni (AGCOM) |Kypros | Office of the Commissioner of Telecommunications and Postal Regulation (OCTPR) |Latvija | Sabiedrisko pakalpojumu regulēšanas komisija (SPRK) |Lietuva | Ryšių reguliavimo tarnyba (RRT) |Luxembourg | Institut Luxembourgeois de Régulation (ILR) |Magyarország | Nemzeti Hírközlési Hatóság (NHH) |Malta | Malta Communications Authority (MCA) |Nederland | Onafhankelijke Post en Telecommunicatie Autoriteit (OPTA) |Österreich | Rundfunk und Telekom Regulierungs-GmbH (RTR) |Polska | Urząd Regulacji Telekomunikacji i Poczty (URTiP) |Portugal | ICP — Autoridade Nacional de Comunicações (ICP-ANACOM) |Slovenija | Agencija za telekomunikacije, radiodifuzijo in pošto Republike Slovenije (ATRP) |Slovensko | Telekomunikačný úrad Slovenskej republiky (TU SR) |Suomi Finland | Viestintävirasto Kommunikationsverket (FICORA) |Sverige | Post- och telestyrelsen (PTS) |United Kingdom | Office of Communications (Ofcom) |--------------------------------------------------


title: Решение на Комисията от 29 юли 2002 година относно създаване на Група на европейските регулатори за електронни съобщителни мрежи и услугиТекст от значение за ЕИП.

text:
Важна правна забележка

|

32002D0627

Официален вестник n° L 200 , 30/07/2002 стр. 0038 - 0040 специално чешко издание глава 13 том 29 стр. 511  - 513 специално испанско издание глава 13 том 29 стр. 511  - 513 специално унгарско издание глава 13 том 29 стр. 511  - 513 специално литвийско издание глава 13 том 29 стр. 511  - 513 LV.ES глава 13 том 29 стр. 511  - 513 MT.ES глава 13 том 29 стр. 511  - 513 PL.ES глава 13 том 29 стр. 511  - 513 SK.ES глава 13 том 29 стр. 511  - 513 специално словенско издание глава 13 том 29 стр. 511  - 513

		20020729Решение на Комисиятаот 29 юли 2002 годиназа създаване на Група на европейските регулатори за електронни съобщителни мрежи и услуги(текст от значение за ЕИП)(2002/627/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че:(1) Нова регулаторна рамка за електронните съобщителни мрежи и услуги беше създадена в съответствие със следните директиви на Европейския парламент и на Съвета: Директива 2002/21/ЕО от 7 март 2002 г. относно общата регулаторна рамка за електронните съобщителни мрежи и услуги (Рамкова директива) [1], Директива 2002/19/ЕО от 7 март 2002 г. относно достъпа до и взаимодействие на електронни съобщителни мрежи и свързаните с тях съоръжения (Директива за достъпа) [2], Директива 2002/20/ЕО относно регламентиране на електронните съобщителни мрежи и услуги (Директива за овластяването) [3] и Директива 2002/22/ЕО от 7 март 2002 г. относно универсалната услуга и правата на потребителите във връзка с електронните съобщителни мрежи и услуги (Директива за универсалната услуга) [4].(2) Във всички държави-членки бяха създадени национални регулаторни органи с оглед изпълнението на регулаторните задачи, определени в споменатите директиви, и нотифицирани пред Комисията в съответствие с член 3, параграф 6 от Рамковата директива. В съответствие с Рамковата директива държавите-членки трябва да гарантират независимостта на националните регулаторни органи като последните бъдат юридически разграничени и функционално независими от всички организации, предоставящи електронни съобщителни мрежи, оборудване или услуги. Държавите-членки, които запазват собствеността или контрола върху предприятията, предоставящи електронни съобщителни мрежи и/или услуги, трябва също да гарантират ефективното структурно разделяне на регулаторната функция от дейностите, свързани със собствеността или управлението.(3) Подробните отговорности и задачи на националните регулаторни органи се различават в отделните държави-членки, но всички те притежават поне един национален регулаторен орган, натоварен с прилагането на правилата след транспонирането им в националното законодателство, по-специално тези, свързани с ежедневния надзор на пазара.(4) Необходимостта от последователното прилагане на съответните правила във всички държави-членки е от съществено значение за успешното развитие на вътрешния пазар на електронни съобщителни мрежи и услуги. Новата регулаторна рамка определя целите за постигане и предоставя рамка за действие на националните регулаторни органи, като им предоставя гъвкавост в някои области за прилагане правилата съгласно националните условия.(5) Следва да бъде създадена Група за европейските регулатори в областта на електронните съобщителни мрежи и услуги (по-долу посочена като Групата), за да предостави интерфейс за съвети и подпомагане на Комисията в областта на електронните съобщения.(6) Групата следва да осигурява интерфейс между националните регулаторни органи и Комисията по такъв начин, че да допринесе за развитието на вътрешния пазар. Тя също така следва да даде възможност за прозрачно сътрудничество между националните регулаторни органи и Комисията с оглед да гарантира последователното прилагане във всички държави-членки на регулаторната рамка за електронните съобщителни мрежи и услуги.(7) Групата следва да изпълнява ролята на орган за размисъл, разисквания и съвети при Комисията в областта на електронните съобщения, включително по въпроси във връзка с прилагането и преразглеждането на препоръката, свързана с пазара на продукти и услуги и при изготвянето на решението за транснационалните пазари.(8) Следва да бъде поддържано тясно сътрудничество между Групата и Комитета по комуникациите, създаден по силата на Рамковата директива. Работата на Групата следва да не се преплита с работата на Комитета.(9) Следва да бъде гарантирана координация между Групата и Комитета по радиочестотния спектър, създаден по силата на Решение № 676/2002/ЕО на Европейския парламент и на Съвета от 7 март 2002 г. относно регулаторната рамка за политиката в Европейската общност в областта на радиочестотния спектър (Решение за радиочестотния спектър) [5], с Групата за политика за радиочестотния спектър, създадена по силата на Решение 2002/626/ЕО на Комисията от 26 юли 2002 г. относно Група за политика в областта на радиочестотния спектър [6] и с Комитета за контакти за телевизия без граници, създаден чрез прилагане на Директива 97/36/ЕО на Европейския парламент и на Съвета [7] за координиране на някои законови, подзаконови или административни разпоредби на държавите-членки относно упражняването на дейности в областта на телевизионното радиоразпръскване,РЕШИ:Член 1ПредметС настоящото се създава консултативна група на независимите регулаторни органи по електронните мрежи и услуги, наречена Група на европейските регулаторни органи в областта на електронните съобщителни мрежи и услуги (наричана по-долу Групата).Член 2ОпределениеЗа целите на настоящото решение "съответен национален регулаторен орган" означава обществен орган, създаден във всяка държава-членка за надзор на ежедневното тълкуване и прилагане на разпоредбите на директивите, свързани с електронните съобщителни мрежи и услуги, както е определено в Рамковата директива.Член 3ЦелиРолята на Групата е да съветва и подпомага Комисията в консолидиране на вътрешния пазар на електронни съобщителни мрежи и услуги.Групата служи като интерфейс между националните регулаторни органи и Комисията по такъв начин, че да допринесе за развитието на вътрешния пазар и за последователното прилагане във всички държави-членки на регулаторна рамка на електронните съобщителни мрежи и услуги.Член 4СъставГрупата се състои от ръководителите на всеки съответен национален регулаторен орган във всяка държава-членка или на техните представители.Комисията се представлява на подходящо равнище и осигурява секретариата на групата.Член 5Начин на функциониранеПо своя собствена инициатива или по искане на Комисията, Групата съветва и подпомага Комисията по всеки въпрос, свързан с електронните съобщителни мрежи и услуги.Групата избира председател измежду своите членове. Работата на Групата може да бъде организирана в подгрупи и експертни работни групи, в зависимост от случая.Председателят свиква заседанията на Групата със съгласието на Комисията.Групата приема свой вътрешен правилник с консенсус или, при липсата на консенсус, с мнозинство от две трети от гласовете, като всяка държава-членка има един глас, който правилник подлежи на одобряване от Комисията.Комисията е представлявана на всички заседания на Групата и може да участва във всички заседания на подгрупите и на експертни работни групи.Експерти от страните от Европейското икономическо пространство (ЕИП) и от страните, които са кандидатки за присъединяване към Европейския съюз могат да участват в Групата като наблюдатели. Групата може да кани други експерти и наблюдатели да присъстват на нейните заседания.Член 6КонсултацииГрупата консултира, широк кръг и на ранен етап участници на пазара, потребители и крайни ползватели по открит и прозрачен начин.Член 7ПоверителностБез да засяга разпоредбите на член 287 от Договора, когато Комисията ги информира, че съветът или повдигнатият въпрос е от поверителен характер, членовете на Групата, както и наблюдателите, както и всяко друго лице са длъжни да не огласяват никакви сведения, които са узнали в хода на работата на Групата, на нейните подгрупи или експертни работни групи. Комисията може да реши в такива случаи, че на заседанията могат да присъстват само членовете на Групата.Член 8Годишен докладГрупата представя на Комисията годишен доклад за своята дейност. Комисията препраща този доклад на Европейския парламент и на Съвета, придружен с нейни бележки, когато е необходимо.Член 9Влизане в силаНастоящото решение влиза в сила в деня на публикуването му в Официален вестник на Европейските общности.Групата поема изпълнението на задълженията си от датата на влизане в сила на настоящото решение.Съставено в Брюксел на 29 юли 2002 година.За КомисиятаErkki LiikanenЧлен на Комисията[1] ОВ L 108, 24.4.2002 г., стр. 33.[2] ОВ L 108, 24.4.2002 г., стр. 7.[3] ОВ L 108, 24.4.2002 г., стр. 21.[4] ОВ L 108, 24.4.2002 г., стр. 51.[5] ОВ L 108, 24.4.2002 г., стр. 1.[6] ОВ L 198, 27.7.2002 г., стр. 49.[7] ОВ L 202, 30.7.1997 г., стр. 60.--------------------------------------------------


title: 2014/572/ЕС: Решение на Европейския парламент от 3 април 2014 година относно приключването на сметките на Европейската служба за подкрепа в областта на убежището за финансовата 2012 година

text:
               5.9.2014

               BG

               Официален вестник на Европейския съюз

               L 266/190

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Европейската служба за подкрепа в областта на убежището за финансовата 2012 година
   (2014/572/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската служба за подкрепа в областта на убежището за финансовата 2012 година,

               —

               като взе предвид доклада на Сметната палата относно годишните отчети на Европейската служба за подкрепа в областта на убежището за финансовата 2012 година, придружен от отговорите на Службата (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 439/2010 на Европейския парламент и на Съвета от 19 май 2010 г. за създаване на Европейска служба за подкрепа в областта на убежището (4), и по-специално член 35 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7–0187/2014),

               1.

               Одобрява приключването на сметките на Европейската служба за подкрепа в областта на убежището за финансовата 2012 година.

               2.

               Възлага на своя председател да предаде настоящото решение на изпълнителния директор на Европейската служба за подкрепа в областта на убежището, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 73.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 132, 29.5.2010 г., стр. 11.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.